“Ek is oorgehaal om, ten spyte van die omstandighede, alles moontlik te doen om myself reg te kry vir die toernooi. Dis tyd om kreatief te raak,” het Ons Jabeur van Tunisië getwiet en ’n video bygesit van haar wat ’n tennisbal teen ’n matras slaan.
Barbora Strycova, die wêreld se nr. 38, het op haar beurt ’n video van haar op ’n oefenfiets opgelaai en het geskerts dat sy haar ware roeping gevind het.
Pablo Cuevas van Uruguay het ’n video van hom opgelaai wat sonbaai langs die venster in sy kamer. Vroeër het hy ook gemaak asof hy branders op sy matras ry.